എ.എ റഹീമിന്റെ വ്യാജ ചിത്രം ഉപയോഗിച്ച് പ്രചാരണം സ്കൂള് അധ്യാപിക അറസ്റ്റില് ഡി.വൈ.എഫ്.ഐ സംസ്ഥാന സെക്രട്ടറി എ.എ റഹീമിന്റെ ചിത്രം ഉപയോഗിച്ച് സോഷ്യല് മീഡിയ വഴി വ്യാജ പ്രചാരണം നടത്തിയ സ്കൂള് അധ്യാപക അറസ്റ്റില്. കല്ലറ സ്വദേശിനിയും സ്കൂള് അധ്യാപികയുമായ പ്രിയ വിനോദിനെയാണ് വെഞ്ഞാറമൂട് പൊലീസ് അറസ്റ്റ് ചെയ്തത്. ഇവരെ പിന്നീട് രണ്ടു പേരുടെ ആള് ജാമ്യത്തില് വിട്ടയച്ചു. പുരാവസ്തു തട്ടിപ്പുകേസില് ക്രൈം ബ്രാഞ്ച് അറസ്റ്റു ചെയ്ത മോന്സണ് മാവുങ്കലുമായി അടുപ്പം ഉണ്ടെന്നു വരുത്തിത്തീര്ക്കുന്ന രീതിയില് മോന്സന്റെ കൈവശത്തിലുണ്ടായിരുന്ന സിംഹാസനത്തില് എ.എ റഹിം ഇരിക്കുന്ന തരത്തില് മോര്ഫ് ചെയ്ത ചിത്രം ഇവര് ഫെയ്സ്ബുക്ക് അക്കൗണ്ടിലൂടെ പ്രചരിപ്പിച്ചിരുന്നു. ഇതിനെതിരെ ഡി.വൈ.എഫ്.ഐ പ്രവര്ത്തകര് നല്കിയ പരാതിയിലാണ് നടപടി. നേരത്തെ വിദ്യാഭ്യാസമന്ത്രി വി. ശിവന്കുട്ടിയുടെയും സി.പി.ഐ.എം നേതാവ് എം. സ്വരാജിന്റെയും വ്യാജ ചിത്രങ്ങളും ഇത്തരത്തില് പ്രചരിച്ചിരുന്നു. സിനിമാ നടന് ബൈജുവിനൊപ്പമുള്ള മന്ത്രിയുടെ ചിത്രമാണ് മോന്സണ് മാവുങ്കലിന്റെതെന്ന് പറഞ്ഞ് പ്രചരിച്ചത്. ഇതിനെതിരെ മന്ത്രി പൊലീസില് പരാതി നല്കിയിരുന്നു. സിനിമാ നടന് മമ്മൂട്ടിയോടൊപ്പമുള്ള എം. സ്വരാജിന്റെ ചിത്രമാണ് മോന്സണ് എന്ന പേരിലും പ്രചരിച്ചത്. ഈ ചിത്രങ്ങള് വന്നതിന് പിന്നാലെ ഒറിജനല് ഫോട്ടോയും സോഷ്യല് മീഡിയയില് ചര്ച്ചയായിരുന്നു.